Jonava

Jonava (leedu) on linn Leedus, Jonava rajooni halduskeskus. Asub Nerise jõe ääres merepinnast 65 meetri kõrgusel, 30 km Kaunasest kirdes. Jonava peamiseks tööstusharuks on keemiatööstus. Linna suurim tööandja on Achemos grupėle kuuluv tehas Achema. Suur osa on ka toiduainetetööstus: linnas valmistatakse jahu ja küpsetatakse pirukaid. Linnas on ka mööblitootmisettevõte UAB Baldai Jums. Haridust annavad kaks gümnaasiumit, keskkool, neli põhikooli ja kaks algkooli. Linnas asub raamatukogu. Vaatamisväärsusteks on vanalinn, endises postijaama hoones asuv koduloomuuseum, kaks katoliku kirikut (vanem aastast 1622, uuem aastast 1793) ja Jonava raudteejaam. Linna järgi on nimetatud Birštonase kihistu Jonava kihistik. Linn on rajatud 18. sajandil. Selle rajas Skaruliai mõisa omanik Dominik Kossakowski, pärimuse kohaselt kasutas ümbruskonna rahvas seda paika jaanipäeva tähistamiseks (leedu jonienė) ja jaanitule tegemiseks, sellest tulenevat ka asula nimi. Aastal 1729 läbi viidud rahvaloenduse kohaselt olid kõik alevi elanikud juudid. Aastal 1835 rajati sinna postijaam. Aastal 1838 hakkas asulat läbima telegraafiliin (alguses optiline, pärastpoole elektromagnetiline). Linnaõigused sai 1864. aastal. Aastal 1871 hakkas linna läbima Liibavi–Romno raudtee. Aastal 1893 püstitati linna esimene veski. Järgmisel aastal põles linn maha, see ehitati uuesti üles korrapärase planeeringuga asulana. Tulekahju laastas linna ka aastal 1905, mil põles raudteejaama ümbruskond. Aastal 1912 avati linnas tikuvabrik. 14. augustil 1941 hukkasid Saksa okupatsiooniväed 552 Jonava juuti, kokku hukati 2108 linna elanikku. Aastal 1946 kohandati tikuvabrik ümber mööblivabrikuks. Aastal 1962 rajati linna keemiatehas Achema, mis oli esimene tehas Leedu aladel, kus toodeti tööstuslikult ammoniaaki (1965). 20. märtsil 1989 toimus tehases maailma suurim ammoniaagileke (7500 tonni), millega kaasnes veel tulekahju nitrofosfaati tootvas hoones ja väetiseladudes. Õnnekombel hukkus katastroofis vaid 7 inimest. Kėdainiai suunas liikunud mürgipilv kattis 50 kilomeetrit pika ja 7 kilomeetrit laia maa-ala. 1923. aasta rahvaloenduse andmetel oli Jonava elanikest leedulasi 28,53%, juute 65,64%, poolakaid 1,34% ja venelasi 3,65%. 2011. aasta rahvaloenduse andmetel oli Jonava elanikest leedulasi 87,74%, venelasi 8,25%, poolakaid 1,22%, ukrainlasi 0,83%, valgevenelasi 0,66%, sakslasi 0,14% ja mustlasi 0,13%. FK Jonava Centrinis stadionas Laurynas Gucevičius – Leedu arhitekt, elas Jonavas sinna kiriku ehitamise ajal Józef Korwin-Kossakowski – Napoleoni adjutant Moris Winczewski – Juudi kirjanik Nerijus Zabarauskas – Leedu korvpallur Israel Davidson – juudi kirjanik Juozas Kaunas – Leedu poliitik Jeronimas Ralys – Leedu arst Abraham Myerson – USA psühhiaater ja sotsioloog Leiba Solominas – Nõukogude partisan Ričardas Tamulis – Leedu poksija Alfonsas Grumbinas – Leedu ragbimängija Janina Miščiukaitė – Leedu estraadilaulja Vytautas Andriulaitis – Leedu maletaja Lyda Lubienė – Leedu keemik Julius Sabatauskas – Leedu poliitik Ligitas Kernagis – Leedu poliitik ja insener Artūras Zuokas – Leedu poliitik Dainius Kreivys – Leedu poliitik Vydas Dolinskas – Leedu kultuuriloolane Andrius Janukonis – Leedu ärimees Darius Maskoliūnas – Leedu korvpallur Linas Balčiūnas – Leedu jalgrattur Vaida Arbočiūtė – Leedu sõudja Aurimas Vilkaitis – Leedu jalgpallur Grigorijus Kanovičius - Leedu kirjanik Resident population by city / town at the beginning of the year, vaadatud 12.02.2023. LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 19 Holocaust Atlas of Lithuania http://voiska.ru/forum/index.php?showtopic=253 www.gzeme.lt https://statistikouzrasai.wordpress.com/atsisiuntimai/ "Arhiivikoopia". Originaali arhiivikoopia seisuga 1. august 2015. Vaadatud 14. aprillil 2013.{{netiviide}}: CS1 hooldus: arhiivikoopia kasutusel pealkirjana (link) Jonava veebiportaal Linn portaalis vietoves.Lt